Pesem Evrovizije 2010
Pesem Evrovizije 2010 je bila 55. prireditev zapovrstjo, katere zmagovalka je Nemčija s pesmijo "Satellite" v izvedbi Lene Meyer-Landrut. Na večer finalnega izbora, 29. maja 2010, so gledalci in strokovne žirije 39 držav lahko izbirali med 25 nastopajočimi predstavniki. Zmagovalna skladba je prejela 246 točk, drugouvrščena Turčija (skladba We Could Be The Same skupine maNga) je prejela 170 točk. Tako kot leta 2008 in 2003 je zadnje mesto finalnega izbora zasedla predstavnica Združenega kraljestva.